Bosnijos ir Hercegovinos ir Lietuvos santykiai

Bosnijos ir Hercegovinos ir Lietuvos santykiai – dvišaliai tarptautiniai santykiai tarp Bosnijos ir Hercegovinos ir Lietuvos.

Diplomatiniai santykiai tarp Bosnijos ir Hercegovinos bei Lietuvos užmegzti 1992 m. lapkričio 6 d., tą pačią dieną kaip ir nepriklausomybės pripažinimas.

Abi šalys yra Jungtinių Tautų, Europos Tarybos, kitų tarptautinių organizacijų narės. Bosnija ir Hercegovina siekia narystės Europos Sąjungoje ir NATO, kurių narė yra Lietuva.

Lietuvai atstovauja nepaprastasis ir įgaliotasis ambasadorius, reziduojantis Vengrijoje, Bosnijai ir Hercegovinai – nepaprastasis ir įgaliotasis ambasadorius, reziduojantis Danijoje.

Lietuvoje 2022 m. pradžioje gyveno 11 Bosnijos ir Hercegovinos piliečių.

Seime veikia Tarpparlamentinių ryšių su Vakarų Balkanų šalimis (Kroatijos Respublika, Albanijos Respublika, Šiaurės Makedonijos Respublika, Juodkalnija, Serbijos Respublika, Bosnija ir Hercegovina, Kosovo Respublika) grupė (dabartinė pirmininkė – Laima Liucija Andrikienė (TS-LKD)).Tarpparlamentinių ryšių su Vakarų Balkanų šalimis (Kroatijos Respublika, Albanijos Respublika, Šiaurės Makedonijos Respublika, Juodkalnija, Serbijos Respublika, Bosnija ir Hercegovina, Kosovo Respublika) grupė (lrs.lt)

 Santykių istorija 

 Pirmieji kontaktai 
Nėra žinoma apie ankstyvuosius kontaktus tarp lietuvių ir bosnių. Yra žinoma, kad tiek lietuviai su įkurta LDK, tiek bosniai su įkurtu Bosnijos banatu tapo kryžiaus žygių taikiniu. Prieš Bosniją kryžiaus žygiai buvo paskelbti XIII a., nes jų krikščioniška bažnyčia laikyta eretiška.

 Santykiai valstybingumo laikotarpiu 
Lietuvos ir Bosnijos ir Hercegovinos diplomatiniai santykiai užmegzti 1992 m., metais, kai Bosnija ir Hercegovina paskelbė savo nepriklausomybę.

Iškart po Bosnijos ir Hercegovinos atsiskyrimo nuo Jugoslavijos iki 1995 m. vyko karas. Lietuva dalyvavo NATO vadovaujama operacijoje „Operation Joint Endeavour“ (IFOR), kurios metu 1996 m. balandžio 17 d. žuvo Lietuvos karys vyr. ltn. Normundas Valteris. Taip pat Lietuva 1996–2004 m. laikotarpiu dalyvavo NATO operacijoje „Operation Joint Guard / Operation Joint Forge“ (SFOR), nuo 2004 m. – Europos Sąjungos (ES) operacijoje ALTHEA.

2007 m. pasirašytas susitarimas dėl investicijų skatinimo ir apsaugos.Bosnija ir Hercegovina | Dvišalės sutartys | Tarptautinės sutartys | Užsienio politika | Lietuvos Respublikos užsienio reikalų ministerija (urm.lt) 

Nuo 2013 m. Lietuva bei Bosnija ir Hercegovina bendradarbiauja tiriant „Ūkio banko“ grupės veiklą.Lietuva su Bosnija ir Hercegovina bendradarbiaus, tiriant Ūkio banko grupės veiklą (diena.lt) 2017 m. lapkričio 30 d. Lietuvos Respublikos kultūros ministerijoje lankėsi delegacija iš Bosnijos ir Hercegovinos.Bosnijos ir Hercegovinos delegacija domėjosi Kultūros ministerijos strateginiu planavimu (Lietuvos Respublikos kultūros ministerija) 

 Švietimo, mokslo, sporto ir technologiniai mainai ir kultūrinis bendradarbiavimas 
Į lietuvių kalbą išversta Izeto Sajarličiaus kūrybos.Serbijos literatūra – Visuotinė lietuvių enciklopedija (vle.lt)

Lietuvos ir Bosnijos ir Hercegovinos vyrų futbolo rinktinės iki 2021 m. gruodžio yra tarpusavyje sužaidusios šešerias rungtynes. Taipogi ne kartą buvo susitikusios abiejų šalių krepšinio rinktinės. Vienas paskutiniųjų varžybų įvyko 2022 m. vasario 27 d. – tuomet mačą Vilniuje laimėjo Lietuvos rinktinė.Varžovų žaidimai neišdegė: bosnius sutriuškinusi Lietuvos rinktinė užsitikrino vietą kitame etape (15min.lt)

 Ekonominiai santykiai 
2020 m. duomenimis, prekybos apyvarta tarp Lietuvos ir Bosnijos ir Hercegovinos siekė 14,71 mln. eurų, o Bosnija ir Hercegovina buvo 81-a pagal prekybos apimtis Lietuvos prekybos partnerė.

Prekybos balanse vyrauja importas iš Bosnijos ir Hercegovinos į Lietuvą.

 Eksportas sudaro 5,39 mln. eurų; o Bosnija ir Hercegovina yra 94-a pagal prekybos apimtis eksporto partnerė
 Importas sudaro 9,33 mln. eurų. Bosnija ir Hercegovina yra 61-a pagal prekybos apimtis importo partnerė. Daugiausiai importuojama produkcija: elektros mašinos, įranga ir jų dalys (86%), neorganiniai chemikalai (8%), mediena ir medienos dirbiniai; medžio anglys (3%) ir kt.

2020 m. duomenimis, tiesioginių investicijų tarp šalių nebuvo.

Pilietiniai mainai
 Metai  2016Migracijos metraštis 2016 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Bosnijos ir Hercegovinos piliečių skaičius Lietuvoje 4  7  9  11

 Pasiuntinių ir ambasadorių sąrašas 

 Pasiuntiniai Lietuvai 
 1999–2001 m. – Hasan Dervišbegović, pirmasis Bosnijos ir Hercegovinos ambasadorius Lietuvai (rezidavo Stokholme).
 2009-2012 m. (?) – Muhamed Hajdarević (rezidavo Kopenhagoje)
 2013-2016 m. – Kemal Muftic
 2016-2020 m. (?) – Haris Bašić
 nuo 2020 m. – Emir Poljo (reziduoja Kopenhagoje)

 Pasiuntiniai Bosnijai ir Hercegovinai 
 2005–2008 m. – Darius Semaška (rezidavo Budapešte)
 2008–2009 m. – Vilma Dambrauskienė, ministrė patarėja
 2009–2013 m. – Renatas Juška
 2014–2019 m. – Rasa Kairienė
 nuo 2019 m. rugpjūčio – Vytautas Pinkus (reziduoja Budapešte)

 Lietuvos ordinų kavalieriai Bosnijos ir Hercegovinos piliečiai 
Vienam Bosnijos ir Hercegovinos piliečiui įteiktas Lietuvos valstybinis apdovanojimas – 2005 m. gegužės 3 d. Ordino „Už nuopelnus Lietuvai“ Riterio kryžiumi apdovanotas Haris Muzejinović.Apdovanotų asmenų duomenų bazė , Lietuvos Respublikos Prezidento kanceliarija Nėra žinių apie Bosnijos ir Hercegovinos valstybinių apdovanojimų kavalierius lietuvius.

 Šaltiniai 

 Nuorodos 
 Bosnija ir Hercegovina | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 
 Bosnija ir Hercegovina | Dvišaliai ekonominiai ryšiai su užsienio šalimis | Prekybiniai ekonominiai santykiai | Ekonominė diplomatija | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Bosnija ir Hercegovina